**LĒMUMS**

Liepājā

|  |  |
| --- | --- |
| 2024. gada 23. maijā | Nr.194/5  (prot. Nr.5, 11.§) |

Par pirmsskolas izglītības iestādes

“Saulespuķe” dibināšanu

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 8. punktu, Izglītības likuma 17. panta trešās daļas 1. punktu, 23. panta otro daļu, Vispārējās izglītības likuma 7. panta pirmo daļu, 9. pantu, Liepājas valstspilsētas pašvaldības domes 2024. gada 25. janvāra lēmumu Nr.5/1 “Par Liepājas pirmsskolas izglītības iestāžu “Sauleszaķis”, “Liesmiņa” un “Margrietiņa” apvienošanu”” un izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Dibināt Liepājas valstspilsētas pašvaldības pirmsskolas izglītības iestādi “Saulespuķe”, nosakot, ka jaundibinātās pirmsskolas izglītības programmu realizācijas vietas ir Oskara Kalpaka iela 58, Siļķu iela 16A, Strazdu iela 6, Liepāja, LV-3405.

2. Izdot Liepājas valstspilsētas pašvaldības domes 2024. gada 23. maija nolikumu Nr.10 “Liepājas pirmsskolas izglītības iestādes “Saulespuķe” nolikums”.

3. Uzdot Liepājas Izglītības pārvaldei:

3.1. izsludināt konkursu pirmsskolas izglītības iestādes “Saulespuķe” vadītāja amatam;

3.2. divu nedēļu laikā no šī lēmuma spēkā stāšanās iesniegt pirmsskolas izglītības iestādes “Saulespuķe” dokumentus reģistrēšanai Latvijas Republikas Izglītības un zinātnes ministrijas Izglītības iestāžu reģistrā un sagatavot iesniegumu pirmsskolas izglītības iestāžu “Sauleszaķis”, “Liesmiņa” un “Margrietiņa” svītrošanai no Izglītības iestāžu reģistra;

3.3. divu nedēļu laikā no šī lēmuma spēkā stāšanās iesniegt Latvijas Republikas Izglītības un zinātnes ministrijas Izglītības iestāžu reģistrā licencēšanai Liepājas pirmsskolas izglītības iestādes “Saulespuķe” īstenojamo pirmsskolas izglītības programmu.

4. Liepājas valstspilsētas pašvaldības izpilddirektoram kontrolēt lēmuma izpildi.

5. Lēmums stājas spēkā pēc Izglītības un zinātnes ministrijas saskaņojuma saņemšanas.

6. Ar šī lēmuma spēkā stāšanos atzīt par spēku zaudējušiem Liepājas pilsētas domes:

6.1. 2017. gada 16. marta lēmumu Nr.101 “Par Liepājas pirmsskolas izglītības iestādes “LIESMIŅA” nolikumu”;

6.2. 2017. gada 13. aprīļa lēmumu Nr.133 “Par Liepājas pirmsskolas izglītības iestādes “MARGRIETIŅA” nolikumu”;

6.3. 2017. gada 14. septembra lēmumu Nr.361 “Par Liepājas pirmsskolas izglītības iestādes “SAULESZAĶIS” nolikumu”;

6.4. 2021. gada 21. janvāra lēmumu Nr.22/1 “Par grozījumu Liepājas pilsētas domes 2017. gada 16. marta nolikumā Nr.13 “Liepājas pirmsskolas izglītības iestādes “Liesmiņa” nolikums””.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Izglītības pārvaldei, pirmsskolas izglītības iestādei “Sauleszaķis”, pirmsskolas izglītības iestādei “Liesmiņa”, pirmsskolas izglītības iestādei “Margrietiņa” | |